*VEGA præsenterer:* **Fortrinlig underholdning fra finurlige Annika Aakjær***Annika Aakjær synger sig ind i danskernes hjerter i Toppen af Poppen, og den 20. marts udfolder sangskriveren sin charme i Store VEGA.*

Nordjyske Annika Aakjærs rammende tekster og melodiske pop har evnen til at balancere det ufatteligt triste med det nærmest tragikomiske. Lige nu tager den fortrinlige sangerinde også kegler som en af årets deltagere i TV2s populære musikprogram Toppen af Poppen.

Aakjærs optræden bærer præg af at være en hybrid mellem musik og komik. Sangerinden har smæk på karismaen, når hun fremfører sine finurlige og fine tekster, og målet har altid været at få publikum til at grine såvel som fælde en tåre i løbet af et show.

Det er ti år siden, at Annika Aakjær debuterede med albummet *Lille Filantrop*, der dengang sikrede hende Steppeulv-prisen for Årets Håb. Siden da har sangskriveren charmeret sig ind på befolkningen med yderligere to albums samt en række skuespillerjobs, både på de skrå brædder og det hvide lærred.

Den anmelderroste sangerinde har ny musik på vej – og mon ikke du også får et par Toppen af Poppen-anekdoter med hjem i lommen, når Store VEGA lægger scene til en fortryllende aften med Annika Aakjær.

**Fakta om koncerten:**Annika Aakjær (DK)
Onsdag d. 20. marts kl. 20.00
Store VEGA, Enghavevej 40, 1674 København V
Billetpris: 225 kr. + gebyr
Billetsalget starter torsdag d. 20. september kl. 10.00 via vega.dk og Ticketmaster.